Գնդաձև լավաներ

Գնդաձև լավաներ, հիմնային կազմի, կուտակված լավայի գնդեր (15-20 սմ-ից մինչև մի քանի մ տրամագծով)։ Առաջանում են ստորջրյա հրաբխային արտավիժումներից կամ ջրային ավազանների մեջ լավաների լցվելուց։ ՀՀ-ում հանդիպում են Վարդենիսի ու Սևանի լեռնաշղթաներում, Ազատի կիրճում՝ յուրայի, կավճի ու պալեոգենի ծովային ապարներում։ Եզակի են Դեբեդ, Ձորագետ ու Փամբակ գետերի կիրճերում վերին պլիոցենի գնդաձև լավաների մինչև 50 մ հաստության շերտախմբերը։

Հրաբխագիտություն
Մագմատիկ ապարներ